ร้านนี้มีจุดขายคือมีการจัดเมนูอาหารที่เหมาะสมสำหรับแต่ละกรุ๊ปเลือดค่ะ (แต่ไม่ได้บังคับ ฉะนั้นใครอยากจะสั่งอาหารเมนูอื่น ก็สั่งได้ค่ะ) โดยจะมีข้อมูลเขียนสรุปเป็นความรู้และแนวทางให้สำหรับผู้สนใจอยากปรับลักษณะการกินใหม่เพื่อสุขภาพค่ะ

อาหารมีหลากหลายสไตล์ มีทั้งอาหารไทย อาหารฝรั่ง และขนม ซึ่งทั้งหมดนี้ถูกทำเป็นแนวอาการสุขภาพ รสจะไม่จัดนัก และใช้วัตดุดิบอย่างเช่นแป้งพิเศษที่ย่อยสะดวกค่ะ โดยรวมแล้วอาหารรสพอใช้ได้ ราคาไม่แพง ถึงอาจไม่เหมาะนักกับคนชอบอาหารแนวจัดจ้านหน่อย แต่ว่าก็เหมาะเป็นร้านที่พาญาติผู้ใหญ่มาทาน เราพาคุณยายไปทานด้วย ท่านก็รู้สึกว่าทานแล้วสบายท้องดีค่ะ